《人不易知》
唐代·郑昉

如面诚非一，深心岂易知。入秦书十上，投楚岁三移。

和玉翻为泣，齐竽或滥吹。周行虽有寘，殷鉴在前规。

寅亮推多士，清通固赏奇。病诸方号哲，敢相反成疵。

冬日承馀爱，霜云喜暂披。无令见瞻后，回照复云疲。

作者简介：生卒年、籍贯皆不详。德宗建中元年(780)登进士第，其余不详。事见《文苑英华》卷一八九省试州府试诗，参张忱石《〈全唐诗〉无世次作者考索》。《全唐诗》存诗1首。